OpenLLM-France/wikimedia huggingface dataset:
# Tour de l'Alt Var 2012

El Tour de l'Alt Var 2012, 44a edició del Tour de l'Alt Var, es va disputar entre el 18 i el 19 de febrer de 2012 sobre un recorregut de 394,6 km repartits entre dues etapes. La cursa formava part del calendari de l'UCI Europa Tour 2012, amb una categoria 2.1.
La cursa fou guanyada pel britànic Jonathan Tiernan-Locke (Endura Racing), vencedor de la segona etapa, amb sis segons sobre els francesos Julien El Fares (Type 1-Sanofi) i Julien Simon (Saur-Sojasun). Tiernan-Locke també guanyà la classificació per punts. L'austríac Georg Preidler (Type 1-Sanofi) guanyà la classificació de la muntanya, Romain Hardy (Bretagne-Schuller) la dels joves i el Saur-Sojasun fou el millor equip.

## Equips

L'organització convidà a 20 equips: 9 World Tour, 8 equips continentals professionals i 5 equips continentals
| Núm. | Codi | Equip |
| 1-8 | EUC | Team Europcar |
| 11-18 | GRM | Team Garmin-Barracuda |
| 21-28 | ALM | AG2R La Mondiale |
| 31-38 | FDJ | FDJ-BigMat |
| 41-48 | BMC | BMC Racing Team |
| 51-58 | VCD | Vacansoleil-DCM |
| 61-68 | AST | Astana Pro Team |
| 71-78 | OGE | Orica-GreenEDGE |
| 81-88 | SAX | Team Saxo Bank |
| 91-98 | TT1 | Team Type 1-Sanofi |
| 101-108 | ACC | Accent Jobs-Willems Veranda's |
| Núm. | Codi | Equip |
| 111-118 | COF | Cofidis, le Crédit en Ligne |
| 121-128 | SAU | Saur-Sojasun |
| 131-138 | PRO | Project 1t4i |
| 141-148 | BSC | Bretagne-Schuller |
| 151-158 | RLM | Roubaix-Lille Métropole |
| 161-168 | EDR | Endura Racing |
| 171-178 | SPI | SpiderTech powered by C10 |
| 181-188 | AUB | Auber 93 |
| 191-198 | VRU | Véranda Rideau-Super U |
| 201-208 | LPM | La Pomme Marseille |
| 211-218 | MOV | Movistar Team |

## Etapes

| Etapa | Data | Recorregut | Km | Vencedor d'etapa | Líder de la general |
| 1a | 16 de febrer | Draguignan - La Croix-Valmer | 189,2 | Romain Hardy (FRA) | Romain Hardy (FRA) |
| 2a | 17 de febrer | Fréjus - Fayence | 205,4 | Jonathan Tiernan-Locke (GBR) | Jonathan Tiernan-Locke (GBR) |

## Classificació final

| | Ciclista | Equip | Temps |
| 1 | Jonathan Tiernan-Locke (GBR) | Endura Racing | 10h 10' 29" |
| 2 | Julien El Fares (FRA) | Type 1-Sanofi | + 6" |
| 3 | Julien Simon (FRA) | Saur-Sojasun | + 9" |
| 4 | Romain Hardy (FRA) | Bretagne-Schuller | + 13" |
| 5 | Simon Clarke (AUS) | GreenEDGE | + 18" |
| 6 | Jonathan Hivert (FRA) | Saur-Sojasun | + 20" |
| 7 | Christophe Le Mével (FRA) | Garmin-Barracuda | + 24" |
| 8 | Maxime Bouet (FRA) | AG2R La Mondiale | + 28" |
| 9 | Fredrik Kessiakoff (SWE) | Astana Qazaqstan Team | + 28" |
| 10 | Pierrick Fédrigo (FRA) | FDJ-BigMat | + 28" |

## Referències

* ↑ Tour du Haut-Var 2012 a sitiodeciclismo.net

## Enllaços externs

* (francès) Web oficial
# Phrynobatrachus batesii

Phrynobatrachus batesii és una espècie de granota que viu al Camerun, el Gabon, Ghana, Nigèria i, possiblement també, a Guinea Equatorial i Togo.
Està amenaçada d'extinció per la pèrdua del seu hàbitat natural.

## Referències

* Amiet, J.-L., Rödel, M.-O. & Fretey, T. (2006). Phrynobatrachus batesii. Llista Vermella de la UICN, Unió Internacional per a la Conservació de la Natura, 2006. Consultat el 18 de gener de 2008 (en anglès). (anglès)
# Bernstein

Bernstein és el nom dels següents personatges:
* Arturo Bernstein (1882–1935), conegut com a El Alemán, músic de tango.
* Basil Bernstein, sociòleg i lingüista britànic.
* Carl Bernstein, periodista estatunidenc que, amb Bob Woodward, va destapar l'escàndol del Watergate.
* Charles Bernstein (poeta), poeta estatunidenc.
* Charles Bernstein (compositor), compositor estatunidenc de música de cine.
* Eduard Bernstein, polític i teòric socialista alemany.
* Elmer Bernstein, compositor estatunidenc de música de cine.
* Felix Bernstein, matemàtic alemany, autor del teorema de Cantor-Bernstein.
* Leonard Bernstein, compositor i director d'orquestra estatunidenc.
* Michèle Bernstein, escriptora francesa i cofundadora de la Internacional Situacionista.
* Ossip Bernstein, jugador d'escacs rus.
# Trofeu Individual Bancaixa de 2007

El Trofeu Individual Bancaixa de 2007 és la XXII edició del Trofeu Individual Bancaixa de la modalitat d'Escala i corda de la pilota valenciana.

## Pilotaires
### Des de la fase prèvia

* Colau de La Pobla de Vallbona
* Pedro de València
* Soro III de Massamagrell
* Víctor de València

### Des de Quarts de final

* Álvaro de Faura
* Genovés II de el Genovés
* Grau de València
* León de el Genovés
* Miguel de Petrer
* Núñez de el Genovés

#### Feridors

* Miguelín de València, per a Álvaro.
* Oltra de el Genovés, per a Genovés II.
* Pedrito de València, per a Miguel.
* Tino de València, per a Grau.

## Partides
### Fase prèvia

| Data | Trinquet | Roig | Blau | Resultat |
| 22/05/07 | Trinquet Tio Pena (Massamagrell) | Soro III | Víctor | 35-60 |
| 25/05/07 | Sueca | Pedro | Colau | 45-60 |

#### Notes a la fase prèvia

* El guanyador entre Soro III i Víctor s'enfrontarà a Álvaro.
* El guanyador entre Pedro i Colau s'acararà a Grau.

### Eliminatòries

| Quarts de final | Quarts de final | Semifinals | Semifinals | |
| 01/06/07, Trinquet de Bellreguard | 01/06/07, Trinquet de Bellreguard | | | |
| Genovés II | 60 | | | |
| Genovés II | 60 | 09/06/07, Pelayo, València | 09/06/07, Pelayo, València | |
| Núñez | 35 | 09/06/07, Pelayo, València | 09/06/07, Pelayo, València | |
| Núñez | 35 | Genovés II | 60 | |
| 02/06/07, Pedreguer | 02/06/07, Pedreguer | | Genovés II | 60 |
| 02/06/07, Pedreguer | 02/06/07, Pedreguer | León | 50 | |
| Miguel | 50 | León | 50 | |
| León | 60 | | | |
| 06/06/07, Guadassuar | 06/06/07, Guadassuar | | | |
| Grau | 60 | | | |
| Grau | 60 | 10/06/07, Guadassuar | 10/06/07, Guadassuar | |
| Colau | 30 | 10/06/07, Guadassuar | 10/06/07, Guadassuar | |
| Colau | 30 | Grau | 50 | |
| 03/06/07, Trinquet de Benissa | 03/06/07, Trinquet de Benissa | | Grau | 50 |
| 03/06/07, Trinquet de Benissa | 03/06/07, Trinquet de Benissa | Álvaro | 60 | |
| Álvaro | | Álvaro | 60 | |
| Víctor | lesió | | | |

### Final

| Álvaro | – | Genovés II |
| 60 | | 25 |
Sagunt

## Notes

* A diferència de les altres edicions de l'Individual, les partides començaran amb el marcador a 15 jocs.
* Així mateix, per a evitar suspicàcies, cada cap de sèrie comptarà amb un feridor fixe.
* Quarts de final: La partida entre Grau i Colau s'ajorna el 3 al 6 de juny per lesió de Grau.
* Quarts de final: La partida entre Álvaro i Víctor no es juga per incapacitat de Víctor.

## Referències

* ↑ «Genovés II y Álvaro siguen codo a codo en el Bancaixa» (en castellà). Levante, 18-12-2007. [Consulta: 4 abril 2022].
* ↑ «Álvaro y Genovés II lucharán por el trono del Individual» (en castellà). Las Provincias, 27-10-2008. [Consulta: 4 abril 2022].

## Enllaços externs

* Pàgina oficial
# Bernt Holmboe

Bernt Michael Holmboe (1795-1850) fou un matemàtic noruec, professor de Niels Abel.

## Vida i Obra

Fill d'un predicador, va estudiar a l'escola catedralícia de Cristiania (avui Oslo). Després de ser assistent del professor de la universitat Christopher Hansteen, el 1818 és nomenat professor a l'escola catedralícia, on tndrà com alumne més brillant Niels Abel.
El 1820, en morir el pare d'Abel, li aconsegueix recursos perquè pugui continuar estudis a la universitat. S'estableix entre ells una forta amistat.
El 1828 passa a ser professor lector de la universitat de Cristiania, càrrec que manté fins a la seva mort.
Holmboe serà qui redactarà l'obituari del seu amic i s'encarregarà de la publicació i edició de les obres completes d'Abel (Oslo, 1839).
També va publicar un llibre de càlcul avançat sota el títol de Laerebog i den höiere mathematik (Oslo, 1849).

## Referències

* ↑ Stubhaug, pàgina 23.
* ↑ Stubhaug, pàgina 4.
* ↑ Ore, Dictionary of Scientific Biography.

## Bibliografia

* Stubhaug, Arild. Niels Henrik Abel and his Times: Called Too Soon by Flames Afar (en (anglès)). Springer, 2000. ISBN 978-3-642-08610-6.

## Enllaços externs

* O'Connor, John J.; Robertson, Edmund F. «Bernt Holmboe» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)
* Ore, Oystein. «Holmboe, Bernt Michael». Complete Dictionary of Scientific Biography, 2008. [Consulta: 2 juliol 2016].
# Turó de Ventafarines

El Turó de Ventafarines és una muntanya de 657 metres que es troba al municipi de Talavera, a la comarca catalana de la Segarra.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Beňadiková

Beňadiková és un poble i municipi d'Eslovàquia que es troba a la regió de Žilina, al centre-nord del país.

## Història

La primera menció escrita de la vila es remunta al 1352.
# Trimma yanagitai

Trimma yanagitai és una espècie de peix de la família dels gòbids i de l'ordre dels perciformes.

## Morfologia

* Els mascles poden assolir 3,7 cm de longitud total i les femelles 3,35.
* Nombre de vèrtebres: 26.

## Hàbitat

És un peix marí de clima temperat i associat als esculls de corall fins als 35-56 m de fondària.

## Distribució geogràfica

Es troba al Japó.

## Referències

* ↑ Jordan, D. S. & A. Seale, 1906. The fishes of Samoa. Description of the species found in the archipelago, with a provisional check-list of the fishes of Oceania. Bull. Bur. Fish. v. 25 (for 1905): 173-455 + index 457-488, Pls. 33-53.
* ↑ Suzuki & Senou, 2007. Bulletin of the National Museum of Nature and Science, Ser. A, Suppl., (1): 175-184.
* 1 2 3 FishBase (anglès)
* ↑ Suzuki, T. i H. Senou, 2007. Two new species of the gobiid fish genus Trimma (Perciformes: Gobioidei) from Southern Japan. Bull. Natl. Mus. Nat. Sci. Ser. A. Suppl. 1: 175-184.

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Hagiwara, K. i R. Winterbottom, 2007. Two new species of Trimma (Gobiidae) from the Western Pacific. Bull. Natl. Mus. Nat. Sci., Ser. A, Suppl. 1:163-174.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hoese, D.F. 1986: Gobiidae. p. 774-807. A M.M. Smith i P.C. Heemstra (eds.) Smiths' sea fishes. Springer-Verlag, Berlín, Alemanya.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Pine Island

«Pine Island» té aquests significats:
* Pine Island (Florida), concentració de població designada pel cens dels Estats Units a l'estat de Florida.
* Pine Island (Minnesota), població dels Estats Units a l'estat de Minnesota.
* Pine Island Center, concentració de població designada pel cens dels Estats Units a l'estat de Florida.
* Pine Island Ridge, concentració de població designada pel cens dels Estats Units a l'estat de Florida.
# Pine Lakes

Pine Lakes és una concentració de població designada pel cens dels Estats Units a l'estat de Florida. Segons el cens del 2000 tenia 755 habitants.

## Demografia

Segons el cens del 2000, Pine Lakes tenia 755 habitants, 282 habitatges, i 205 famílies. La densitat de població era de 188,1 habitants/km².
Dels 282 habitatges en un 34,4% hi vivien nens de menys de 18 anys, en un 48,9% hi vivien parelles casades, en un 13,5% dones solteres, i en un 27% no eren unitats familiars. En el 20,6% dels habitatges hi vivien persones soles el 10,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,68 i el nombre mitjà de persones que vivien en cada família era de 2,94.
Per edats la població es repartia de la següent manera: un 27,9% tenia menys de 18 anys, un 8,3% entre 18 i 24, un 27,5% entre 25 i 44, un 22,1% de 45 a 60 i un 14% 65 anys o més.
L'edat mediana era de 36 anys. Per cada 100 dones de 18 o més anys hi havia 104,5 homes.
La renda mediana per habitatge era de 28.333 $ i la renda mediana per família de 26.250 $. Els homes tenien una renda mediana de 28.194 $ mentre que les dones 23.889 $. La renda per capita de la població era d'11.232 $. Entorn del 29,5% de les famílies i el 32,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Pine Lakes». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 2 agost 2010].
* ↑ «Geographic Comparison Table- Pine Lakes». American Fact Finder. Oficina del Cens dels Estats Units, 12-01-2010.
# Tubuai

L'illa Tubuai, també anomenada Moutou, amb 2.171 habitants (cens 2002) és l'illa més poblada i el centre administratiu i econòmic de les illes Australs, que també s'anomenen illes Tubuai. Està situada a 640 km al sud de Tahití, 210 km al sud-est de Rurutu i 180 km al nord-oest de Raivavae.

## Geografia

De forma ovalada, l'illa té un relleu format per dos volcans, amb una altitud màxima de 422 m al mont Taita, i una superfície total de 45 km². Està rodejada d'una llacuna protegida per un cercle d'illots: Motu Toena, Motu Roa, Motu Motiha, Motu Ofai i Îlot de Sable.
Les viles de l'illa són Mataura (la capital), Taahueia i Mahu. Disposa d'un aeròdrom obert el 1972. S'hi cultiven productes d'horta, com patates, pastanagues, cols i taro, que proveeixen el mercat de Tahití.

## Història

L'illa ha estat habitada almenys des de l'any 1215 dC. El capità Cook va ser el primer europeu a explorar-la, el 9 d'agost del 1777. Dotze anys després s'hi van refugiar els amotinats del HMS Bounty, però després de participar en les guerres tribals van haver de fugir.
El 1819 Tubuai va reconèixer la sobirania de Pomare II, rei de Tahití i la població es va convertir al protestantisme. El 1844 hi van arribar les mormons, avui majoritaris. El 1848 es va establir el protectorat francès, i el 1881 va ser annexionada.

## Referències

* ↑ «Tubuai». Gran Enciclopèdia Catalana. [Consulta: 9 juny 2024].
* ↑ Barriot, Jean-Pierre; Serafini, Jonathan; Maamaatuaiahutapu, Keitapu; Sichoix, Lydie «The Island of Tubuai (French Polynesia) Landfall of Cyclone Oli on the 5th of February 2010» (en anglès). Open Access Library Journal, 3, 5, 31-05-2016, pàg. 1–9. DOI: 10.4236/oalib.1102615.
* ↑ Hermann, Aymeric; Bollt, Robert; Conte, Eric «The Atiahara site revisited: An early coastal settlement in Tubuai (Austral Islands, French Polynesia)» (en anglès). Archaeology in Oceania, 51, 1, 01-04-2016, pàg. 31–44. DOI: 10.1002/arco.5070. ISSN: 0728-4896.
* ↑ McAleer, John; Rigby, Nigel. Captain Cook and the Pacific: Art, Exploration and Empire (en anglès). Yale University Press, 2017, p. 183. ISBN 978-0-300-20724-8.
* ↑ Fer, Yannick; Malogne-Fer, Gwendoline. French Polynesia (en anglès). Pacific Theological College, 2006, p. 649.
* ↑ Merle, Isabelle; Muckle., Adrian. «Making the French “Native Subject” in Oceania». A: The Indigénat and France’s Empire in New Caledonia (en anglès). Cham: Springer International Publishing, 2022, p. 61–89. DOI 10.1007/978-3-030-99033-6_3. ISBN 978-3-030-99033-6.
# Túnel de rentatge

Un túnel de rentatge o llavatge, anomenat també rentadora modular contínua, és una màquina de bugaderia industrial dissenyada específicament per al tractament de grans quantitats de roba.
Tal com el nom indica, aquesta màquina consisteix en tub metàl·lic allargat anomenat túnel. Una espiral metàl·lica enorme anomenada cargol d'Arquimedes recorre el centre del túnel i el divideix en seccions anomenades "compartiments". La rotació d'aquest cargol fa avançar la roba d'un cap a l'altre del túnel. El cargol està fabricat d'un metall porós, de manera que la roba es desplaça per la rentadora en una direcció, mentre que l'aigua i els productes químics ho fan forçosament cap a l'altra. Així doncs, la roba avança cap a compartiments on l'aigua cada vegada és més neta i amb productes químics més frescos. La roba bruta entra de manera continuada per un costat del túnel mentre que la roba neta surt de manera continuada per l'altre.
Des de la seva presentació a finals dels anys seixanta, els túnels de rentatge han esdevingut cada vegada més fiables. Tot i que són molt cars, actualment són habituals en hotels, hospitals i bugaderies industrials que gestionen grans volums de roba.
Al principi, un dels majors inconvenients d'aquesta màquina era la necessitat d'utilitzar una mateixa fórmula de rentatge per a tots els articles.
Els túnels de rentatge moderns gestionats informàticament poden controlar i regular els nivells de productes químics de cada compartiment individual i així resoldre, de manera efectiva, aquest problema.

## Vegeu també

* Rentadora
# Troškūnai

Troškūnai ( escoltar (?·pàg.)) és una ciutat del districte municipal d'Anykščiai al Comtat d'Utena amb 500 habitants és la quarta ciutat més petita de Lituània.

## Història

Va ser fundada el 1696 per Władysław Sokołowski, que va portar allà els monjos benedictins per fundar un monestir i una església; recentment, aquests edificis van ser tornats als monjos benedictins, que van establir allà el Centre Internacional de la Joventut.
El lloc del naixement de Konstantinas Sirvydas és a prop de la ciutat, va ser un lexicògraf i escriptor pioner de la literatura lituana.

## Referències

* ↑ «Troškūnai». Gran Enciclopèdia Catalana. Barcelona: Grup Enciclopèdia Catalana.
* ↑ Venclova, Tomas. Eseje (Essays) (en polonès). Sejny: Pogranicze, 2001, p. 336. ISBN 83-86872-25-X [Consulta: 17 octubre 2013]. Arxivat 2008-06-15 a Wayback Machine.
# Trstené pri Hornáde

Trstené pri Hornáde és un poble i municipi d'Eslovàquia. Es troba a la regió de Košice, a l'est del país.

## Història

La primera referència escrita de la vila data del 1215.
# Tvøroyrar Bóltfelag

El Tvøroyrar Bóltfelag (TB Tvøroyri) és un club feroès de futbol de la ciutat de Tvøroyri.

## Història

Fundat el 13 de maig de 1892, és un dels clubs més antics del Regne de Dinamarca. En el seu palmarès destaquen set lligues nacionals i cinc copes.
A finals de 2016 es decidí que els tres clubs de l'illa Suðuroy, TB Tvøroyri, FC Suðuroy i Royn Hvalba es fusionarien per la temporada 2017. El nou club s'anomenaria TB/FC Suðuroy/Royn. Tanmateix els mals resultats d'aquest nou equip va fer que el 2018 es dissolés.

## Palmarès

* Lliga feroesa de futbol:
** 1943, 1949, 1951, 1976, 1977, 1980, 1987
* Copa feroesa de futbol:
** 1956, 1958, 1960, 1961, 1977
* Segona Divisió:
** 2001, 2004, 2014

## Futbolistes destacats

Antics futbolistes que han estat internacionals amb la selecció:
* Gilli Sørensen
* Óli Johannesen

## Referències

* ↑ FaroeSoccer.com
* ↑ «footballzz.co.uk». Arxivat de l'original el 2013-09-05. [Consulta: 10 agost 2017].
* ↑ (anglès) Faroe Islands - List of Champions, RSSSF
* ↑ (anglès) Faroe Islands - List of Cup Finals, RSSSF
* ↑ «Nú verður eitt felagslið í Suðuroynni í Effodeildini». Norðlýsið, 15-12-2016. Arxivat de l'original el 27 de febrer 2017. [Consulta: 27 febrer 2017].
* ↑ «TB/FC Suðuroy/Royn». Eurosport. [Consulta: 27 febrer 2017].
* ↑ «Suðuroyarliðið spældi søguligan dyst leygardagin». Portal.fo, 12-02-2017. Arxivat de l'original el 27 de febrer 2017. [Consulta: 27 febrer 2017].

## Vegeu també

* Futbol a les Illes Fèroe.

## Enllaços externs

* Web oficial
# Uhorské

Uhorské és un poble i municipi d'Eslovàquia que es troba a la regió de Banská Bystrica.

## Història

La primera menció escrita de la vila es remunta al 1332.
# Pista vella de Baiarri

La Pista vella de Baiarri és una pista rural que discorre pel terme municipal de Conca de Dalt, al Pallars Jussà, a l'antic terme de Claverol), en territori de l'enclavament dels Masos de Baiarri.
Arrenca de la Pista d'Hortoneda, al Coll de la Creu, des d'on surt cap al nord; ressegueix cap al nord-oest la Serra de Coll de Neda, a llevant dels Clots de la Bòfia, passa pel Coll de Neda, deixa a ponent l'Obaga de Coll de Neda i travessa la Solana de la Grallera. Tot seguit, sempre pels vessants orientals del Cap de l'Alt de Baiarri, travessa la Solana del Mig i la Solana de l'Extrem, i arriba a l'Obaga Fosca, on la pista trenca cap al nord-oest. Passa pel damunt de l'Obaga de Barrera, i arriba a la vall del barranc de les Llaus, per l'extrem nord-oest del Serrat Pelat, fins que, en travessar el barranc de les Llaus, es transforma en la Pista nova de Baiarri.

## Enllaços externs

* Institut Cartogràfic de Catalunya; cal fer dos passos d'aproximació
# Duquesne (Pennsilvània)

Duquesne és una població dels Estats Units a l'estat de Pennsilvània. Segons el cens del U.S. Census, 2000 tenia 7.332 habitants.

## Demografia

Segons el cens del 2000, Duquesne tenia 7.332 habitants, 3.179 habitatges, i 1.853 famílies. La densitat de població era de 1.555,4 habitants per quilòmetre quadrat.
Dels 3.179 habitatges en un 28,1% hi vivien nens de menys de 18 anys, en un 25,8% hi vivien parelles casades, en un 27,2% dones solteres, i en un 41,7% no eren unitats familiars. En el 37,2% dels habitatges hi vivien persones soles el 18,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,28 i el nombre mitjà de persones que vivien en cada família era de 3.
Per edats la població es repartia de la següent manera: un 28,3% tenia menys de 18 anys, un 9,6% entre 18 i 24, un 24,3% entre 25 i 44, un 18,6% de 45 a 60 i un 19,2% 65 anys o més.
L'edat mediana era de 36 anys. Per cada 100 dones de 18 o més anys hi havia 75,1 homes.
La renda mediana per habitatge era de 19.766 $ i la renda mediana per família de 25.898 $. Els homes tenien una renda mediana de 25.046 $ mentre que les dones 22.272 $. La renda per capita de la població era de 12.067 $. Entorn del 31,3% de les famílies i el 34,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Duquesne». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Duquesne». American Fact Finder. Oficina del Cens dels Estats Units, 12-01-2010.